Ak by sa voľby do Národnej rady SR konali 19. až 25. novembra, vyhral by ich Smer-SD so ziskom 18,4 percenta hlasov. Na druhom mieste by skončila strana Za ľudí so ziskom 12,5 percenta a na treťom koalícia Progresívne Slovensko (PS)-Spolu so ziskom 12,4 percenta hlasov. Vyplýva to z prieskumu agentúry AKO.

Ešte pred mesiacom bolo pritom obsadenie na druhej a tretej priečke opačné. Kiskovci tak po prvýkrát obsadili v prieskumoch druhé miesto.

ĽSNS Mariana Kotlebu sa umiestnila v prieskume štvrtá. Do parlamentu by sa ešte prebojovali OĽaNO Igora Matoviča, Sme rodina Borisa Kollára, SNS Andreja Danka, Sme rodina Borisa Kollára, KDH Alojza Hlinu a SaS Richarda Sulíka.

Za dverami parlamentu by zostala súčasná koaličná strana Most-Híd. Do parlamentu by sa nedostala ani strana bývalého ministra zdravotníctva Tomáša Druckera Dobrá voľba, v prieskume jej dalo hlas 3,2 percenta respondentov. Harabinova Vlasť by získala iba 2,1 percenta.

Udrží sa Sulík v parlamente?